# Polisi Diolgelu Data Partneriaeth Ogwen

**Y RHEOLIADAU DIOGELU DATA CYFFREDINOL – POLISI PREIFATRWYDD CYFFREDINOL PARTNERIAETH OGWEN**

**Beth yw eich Data Personol?**

Ystyr Data Personol yw data sy’n ymwneud ag unigolyn byw y gellir eu adnabod o’r data hwnnw (er enghraifft, enw, llun, fideo,cyfeiriad ebost neu gyfeiriad post). Gall yr adnabod hwn ddigwydd yn uniongyrchol trwy ddefnyddio’r data hwnnw neu trwy ei gyfunol gyda gwybodaeth arall sydd ar gael yn rhwydd i adnabod unigolion byw (e.e. gall rhestr staff gynnwys rhifau adnabod yn lle enwau mewn un rhestr ond os oes gennych restr arall o rifau adnabod gyda’r enwau staff cyfatebol, yna mae’r rhestr gyntaf hefyd yn cael ei ddiffinio fel data personol). Mae prosesu Data Personol yn cael ei reoli gan ddeddfwriaeth sy’n ymwneud â Data Personol, sy’n berthnasol yn y Deyrnas Unedig gan gynnwys y Rheoliadau Diogelu Data Cyffredinol (RhDDC) a deddfwriaethau eraill sy’n ymwneud â data personol, megis y Ddeddf Hawliau Dynol.

**Pwy ydym ni?**

Rhoddir y Polisi Preifatrwydd yma i chi gan Fwrdd Cyfarwyddwyr Partneriaeth Ogwen, sef rheolwr data eich data personol.

**Bydd Partneriaeth Ogwen yn prosesu rhai neu’r data personol canlynol i gyd er mwyn cyflawni ei dasgau:**

* Enw, teitlau, ac aliasau, ffotograffau;
* Manylion cyswllt e.e rhifau ffôn, cyfeiriadau, a chyfeiriadau ebyst;
* Bydd manylion banc yn cael eu casglu at bwrpas cyllid. Yn bennaf i dalu contractwyr a thrydydd partion am waith ac hefyd i’n galluogi i dalu llog ar gyfranddaliadau i gyfranddalwyr.
* Nid yw’r data personol yr ydym yn ei brosesu yn cynnwys categoriau sensitif neu gategoriau personol arbennig eraill, megis euogfarnau troseddol, tarddiad hiliol neu ethnig, iechyd meddwl a corfforol, manylion anafiadau, meddyginiaethau/thriniaethau a dderbyniwyd, creodau gwleidyddol, cysylltiad undeb llafur, data genetig, data biometrig, data yn ymwneud â bywyd neu gyfeiriadedd rhywiol.

**A oes angen eich caniatâd i brosesu eich data personol?**

Ni does gennym ddyletswydd cyfreithiol i gadw data am y cyhoedd. Pan fyddwn yn casglu data am wirfoddolwyr neu’n gnweud arolygon barn cymunedol, byddwn yn gofyn am ganiatad y cyhoedd i brosesu eich data.

**Bydd Partneriaeth Ogwen yn cydymffurfio â chyfraith diogelu data. Mae hyn yn dweud fod yn rhaid i’r data personol sydd gennym amdanoch:**

* Gael ei ddefnyddio yn gyfreithlon, yn deg ac yn dryloyw.
* Gael ei gasglu yn unig ar gyfer dibenion dilys yr ydym wedi eu esbonio yn eglur i chi, ac nad ydynt wedi’u defnyddio mewn unrhyw ffordd sy’n anghydnaws â’r dibenion hynny.
* Fod yn berthnasol i’r dibenion yr ydym wedi dweud wrthych amdanynt ac yn gyfyngedig i’r dibenion hynny yn unig
* Fod yn ddata cywir a chyfredol.
* Ond cael ei gadw am y cyfnod sydd ei angen at y dibenion yr ydym wedi dweud wrthych amdanynt.
* Gael ei ddiogelu a’i ddinistro’n ddiogel gan gynnwys sicrhau bod mesurau technegol a diogelwch priodol ar waith i amddiffyn eich data personol i’w ddiogelu rhag cael ei golli, ei gamddefnyddio a’i amddiffyn rhag mynediad neu ddatgelu anawdurdodedig..

**Rydym yn defnyddio eich data personol ar gyfer y dibenion canlynol:**

* I gadarnhau pwy ydych chi i ddarparu rhai gwasanaethau;
* I gysylltu â chi drwy’r post, ebost neu ffôn;
* I gynnal gweithrefnau diogelu cynhwysfawr (gan gynnwys diwydrwydd dyladwy a thrin cwynion) yn unol â’r arferion diogelu data;
* I hyrwyddo buddiannau y gymdeithas;
* I gynnal ein cyfrifon a chofnodion;
* I ofyn am eich barn, neu’ch sylwadau;
* I roi gwybod i chi am newidiadau i’n cynllun, gwasanaethau, digwyddiadau, Bwrdd Cyfarwyddwr a/neu staff.
* I anfon cyfathrebiadau yr ydych wedi gofyn amdanynt ac efallai y bydd o ddiddordeb i chi. Gallai rhain gynnwys cylchlythyrau a gwybodaeth am ymgyrchoedd, apeliadau, prosiectau neu fentrau newydd eraill;
* I brosesu trafodion ariannol perthnasol gan gynnwys grantiau a thaliadau am nwyddau a gwasanaethau a gyflenwir i Bartneriaeth Ogwen ac i brosesu cyflogau.

**Beth yw eich sail gyfreithiol ar gyfer prosesu eich data personol?**

Ein sail gyfreithiol ar gyfer prosesu eich data fydd:

* Cynnal cofnod cywir o’n cyflogeion.
* Gwneud trafodion ariannol sy’n ymwneud ag unrhyw wasanaethau neu nwyddau a gyflenwir i Partneriaeth Ogwen.
* Gwneud taliadau cyflog.

**Rhannu eich data personol**

Ni fyddwn yn rhannu eich data personol gyda unrhyw fudiadau trydydd parti.

**Am ba hyd y byddwn yn cadw eich data personol?**

Os oes angen i ni yn gyfreithiol, byddwn yn cadw eich cofnodion yn barhaol. Efallai y byddwn yn cadw rhai cofnodion eraill am gyfnod estynedig. Er enghraifft, ar hyn o bryd, mae’n arfer da cadw cofnodion ariannol am o leiaf 8 mlynedd i gefnogi archwiliadau CThEM neu ddarparu gwybodaeth dreth. Byddwn yn dileu unrhyw ddata pan fydd aelod yn marw neu pan fydd aelod yn penderfynu tynnu’n ôl. Yn gyffredinol, byddwn yn ymdrechu i gadw data am cyn hired a bo’r angen, gan ddileu y data pan na fydd ei angen mwyach.

**Eich hawliau a’ch data personol**

Mae gennych yr hawliau canlynol hefo eich data personol:

* Wrth ymarfer yr hawliau a restir isod, er mwyn prosesu’ch cais, efallai y bydd angen gwirio eich hunaniaeth ar gyfer eich diogelwch. Mewn achosion o’r fath, bydd angen i chi ymateb gyda prawf hunaniaeth cyn y gallwch chi ymarfer yr hawliau hyn.
* Mae groeso i chi gysylltu â ni ar unrhyw adeg i wneud cais am y data personol sydd gennym amdanoch chi, ac hefyd i ymholi pam mae gennym y data personol, pwy sydd â mynediad i’r data yma ac o ble yr ydym wedi cael eich data. Unwaith y byddwn yn derbyn eich cais, byddwn yn ymateb o fewn un mis.
* Nid oes ffioedd ychwanegol ar gyfer y cais cyntaf, ond efallai y bydd ffi gweinyddol ar gyfer ceisiadau ychwanegol am yr un data personol, neu am geisiadau di-sail.
* Os yw eich data personol yn hen, yn anghyfalwn neu yn anghywir, gallwch chi roi gwybod i ni ac mi wnawn ni ei ddiweddaru.
* Os yr ydych yn teimlo na ddylem ni fod yn defnyddio eich data personol, neu ein bod ni yn ei ddefnyddio yn anghyfreithlon, cewch ofyn i ni ddileu eich data personol.
* Pan yr ydym yn derbyn eich cais, mi wnawn ni gadarnhau os yw’r data wedi cael ei ddileu neu y rheswm pam na ellir ei ddileu (er enghraifft oherwydd ein bod angen y data i gydymffurfio â rhwymedigaeth gyfreithiol.)
* Mae gennych chi yr hawl i ofyn i ni beidio prosesu eich data personol neu ofyn i gyfyngu’r broses. Ar ôl derbyn eich cais byddwn yn cysylltu â chi i adael i chi wybod os yr ydym yn gallu cydymffurfio, neu os oes gennym ni rywmedigaeth gyfreithiol i gario ymlaen i brosesu eich data.
* Mae gennych yr hawl i wneud cais i ni i drosglwyddo eich data i reolwr arall. Mi wnawn ni gydymffurfio gyda’ch cais ac ymateb o fewn un mis, yn ddibynnol os yw’r cais yn ymarferol .
* Mae gennych yr hawl i dynnu eich caniatad yn ôl drwy ffôn, ebost, neu drwy’r post (gweler manylion cyswllt isod).

Swyddfa'r Comisiynydd Gwybodaeth – Cymru
Yr Ail Lawr, Tŷ Churchill
Ffordd Churchill
Caerdydd CF10 2HH

Ffôn: 029 2067 8400
Ffacs: 029 2067 8399
ebost: wales@ico.org.uk

**Prosesu pellach**

Os yr ydym am ddefnyddio eich data ar gyfer pwrpas gwahanol i’r hyn sy’n cael ei gynnwys yn yr Hysbysiad Preiftarwydd hwn, byddwn yn darparu Hysbysiad newydd i chi sy’n egluro’r defnydd newydd hwn cyn dechrau’r broses a nodi’r dibenion perthnasol a’r amodau prosesu. Pan a phryd fo angen gwneud, byddwn yn ceisio eich caniatiâd ymlaen llaw.

**Newidiadau i’r polisi hwn**

Rydym yn adolygu’r Polisi hwn yn rheolaidd. Mae’n bosib gael copi trwy gysylltu â Partneriaeth Ogwen. Manylion cyswllt isod.

**Manylion Cyswllt**

Cysylltwch â ni os oes gennych unrhyw gwestiynau am y Polisi Preifatrwydd hwn neu'r data personol sydd gennym amdanoch chi i ymarfer yr holl hawliau, ymholiadau neu gwynion perthnasol:

Ebost partneriaeth@ogwen.org neu ffoniwch 01248 602131

Partneriaeth Ogwen,

26 Stryd Fawr,

Bethesda,

Gwynedd,

LL57 3AE